**Hajdúszoboszló Város Önkormányzata Képviselő-testületének**

**5/2017. (II. 23.) önkormányzati rendelete**

**a települési hulladékról szóló 7/2015 (II.19.) önkormányzati rendelet módosításáról**

Hajdúszoboszló Város Önkormányzatának Képviselő-testülete a hulladékról szóló 2012.évi CLXXXV. törvény 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában és a hulladékról szóló 2012. évi CLXXXV törvény 35. §-ában biztosított feladatkörében eljárva - Hajdúszoboszló Város Önkormányzata Képviselő-testületének Igazgatási, Nevelési, Egészségügyi, Szociális Bizottságának véleményének kikérésével - az alábbi rendeletet alkotja:

**1. §**

A R. 5. § (4) bekezdése utolsó mondata helyébe a következő rendelkezés lép:

*„A Közszolgáltató Hajdúszoboszló város közigazgatási a települési szilárd hulladékkal kapcsolatos kötelező helyi közszolgáltatás teljesítésére jogosult és egyben köteles is.”*

**2. §**

A R. 8. § (2) bekezdés utolsó mondata hatályát veszti.

**3. §**

1. A R. 13. § (1) i.) pontja helyébe az alábbi rendelkezés lép:

*„a gazdálkodó szervezet a közszolgáltatási díjat a Koordináló Szerv részére, a Koordináló Szerv által meghatározott gyakorisággal és módon köteles megfizetni”*

1. A R. 13.§ (2) és (3) bekezdései hatályukat vesztik.

**4. §**

1. A R. 17. § (3) bekezdése kiegészül az alábbi e.) ponttal:

*„A Közszolgáltató által üzemeltetett hulladékgyűjtő szigetek esetében az elkülönítetten gyűjtött hulladék elszállítása szükség szerint, de legalább kéthetente történik.”*

(2) A R. 17. § (4) bekezdése helyébe a következő rendelkezés lép:

*„A jelen rendeletben meghatározott gyakoriságú hulladékszállítás mellett, ha az ingatlanhasználónak többlet települési szilárd hulladéka keletkezik, azt a Közszolgáltatónál átvett és erre a célra rendszeresített hulladékgyűjtő zsákba helyezheti vagy jelen rendelet 10. § (2) bekezdése szerint kiszállíthatja a hulladékudvarra.”*

**5. §**

A R. 35. § (1) bekezdése helyébe az alábbi rendelkezés lép:

*„Azon ingatlan esetében, amely az ingatlan-nyilvántartás adatai szerint üdülőnek minősül, s abban senki sem lakik állandó jelleggel, az ingatlanhasználó keresztféléves szolgáltatási szerződést (mely minden év április 1. és szeptember 30. közötti időszakra szól) köthet.”*

**Záró rendelkezések**

**6. §**

Jelen rendelet kihirdetése napján lép hatályba.

***Dr. Sóvágó László Dr. Korpos Szabolcs polgármester megbízott jegyző***